
ilLnaiomia  paihologica , iii  qua  receutioribiis  tempori- 
bus multi  iique  eruditissimi  viri  elaboraverunt^  quum  plu- 
rimum contulerit  ad  explorandam  morborum  naturam 
universam,  tum  vero  re  et  saepenumero  et  accurate 
inquisita  ita  versata  est  in  Anginae  membranaceae  in- 
dole perscrutanda,  ut  aliquid  certe  in  eo  morbo  cogno- 
scendo profecerimus, 

£am  plerique  pathologorum  volunt  esse  naturam 
Anginae  membranaceae,  ut  sit  gravis  quaedam  mem- 
branae mucosae  laryngis,  tracheae  et  bronchiorum  in- 
flammatio, quae  soleat  hunc  habere  exitum,  ut  forme- 
tur in  interiore  partium  ante  dictarum  superficie  pseu» 
domembrana.  Cui  quidem  sententiae  hoc  repugnat,  quod 
in  imbecillioribus  potissimum  individuis,  ubi  morbi  in- 
flamnxatorii  in  exsudatum  plasticum  rarissime  exeunt, 
sed  omnia  morbi  symptomata  [naturaeque  nisus  relu- 
ctantis formam  induunt  astheniae,  fieri  tamen  potest,  ut 
reperiatur  amplissima  Anginae  membranaceae  producti 
formatio,  quum  vicissim  ibi  maxime,  ubi  morbum  patet 
esse  inflammatorium,  illud  pseudomembranaceum  exsu- 
datum haud  raro  desideretur.  Quae  quum  ita  sint, 
multi  medici  in  eam  sententiam  concesserunt,  diversam 

esse  Anginam  membranaceam  ab  inflammatione  genuina. 
Inprimis  Autenrieth  demonstravit,  affectum  simul  esse 
nervum,  ideoque  censuit  eum  morbum  referendum  esse 
in  numerum  neuroparalyticorumj  Buzorini  eundem 
appellat  typhum;  Eisenmann  processum  pyrosum; 
Guersant  et  Bretonneau  diphtheritici  morbi  pro- 
cessus localisationem;  neque  minus  Copland  eam  for- 
mam dicit  esse  generalis  affectionis  localem;  Enz  mor- 
bum vult  esse  medullae  spinalis;  Schonlein  denique, 
Autenriethii  amplexus  sententiam,  illum  morbum 
refert  ad  neurophlogoses. 

Jam  pathologorum  alii  alia  arbitrati  sunt  esse 
Anginae  membranaceae  stadia:  nam  Home*)  morbum 
descripsit  stadiis  inflammationis  et  suppurationis ; R o y e r- 
Collard  distinxit  periodum  irritationis,  formationis  pseu- 
domembranae  et  adynamiae,  Double  periodum  immi- 
nentiae, cruditatis,  coctionis,  criseos  et  reconvalescentiae; 
Duges  periodum  febris,  inflammationis,  collapsus;  Go- 
lis  stadium  invasionis  sive  catarrhi,  inflammationis,  ex- 
siidationis  albuminosae  et  suffocationis  imminentis;  S chon- 
leiii  stadium  intermissionis,  remissionis  et  exsudationis. 

Animadvertimus  tamen,  si  morbum  ipsum  obser- 
vamus non  posse  singula  stadia  accurate  distingui;  sed 
transire  sensim  haec  in  illa  et  quasi  inter  se  misceri 
atque  esse  potius  continuatam  quandam  deeursus  morbi 

evolutionem,  neque  inepte  J.  Frank  monet,  partitio- 
\ 

nem  morbi  in  stadia  non  solum  non  esse  commodam 
ad  morbum  curandum , sed  afferre  posse  multum  detri^ 
menti. 


Inquiry  into  the  Nature  and  Cure  of  the  Croup.  Bdinb,  8. 

Jam  ad  ipsum  nos  convertimus  morbum  descri- 
bendum. 

8YMPTOMATOLOGIA. 

Ita  saepe  per  nonnullos  ante  Anginae  membrana- 
ceae accessum  dies  corpus  affectum  est/ ut  videatur 
simplex  subesse  catarrhus  aut  febris  catarrbalis.  Depre* 
benditnr  enim  quidam  corporis  languor  et  somnolentiai 
oculi  apparent  lacrjmabundi,  adest  simul  cory^ga^  raucedo, 
tussis  rauca.  Hic  status  ab  uno  ad  octo  dies  ita  durat, 
ut  singula  paulatim  augeantur  morbi  symptomata.  In- 
terdum fit,  ut  sine  ullis  prodromis  repente  nocturno 
morbus  accedat  impetu,  sic  quidem,  ut  infans  vel  ante- 
cedente vespere  fuerit  solito  hilarior,  tempusque  fefelle- 
rit sub  divo  ludendo.  Tum  morbi  ipsius  accessio  co- 
gnoscitur primum  ex  illa  tussi  singulari,  qua  subito  in- 
fans excitatur  ex  somno,^  quae  quidem  tussis  est  e sympto- 
matibus morbi  maxime  characteristicis.  Est  autem  ea 
tussis  praerupta  et  sicca,  atque  loquendo,  clamando  et 
bibendo  facile  provocatur^  sonus  ejusdem  raucus  est, 
stridulus,  voci  gallinae  similis  aut  canis  latrantis.  Causa 
hujus  soni  singularis  spasmodica  quaedam  est  glottidis 
constrictio,  in  qua  inspiratio  est  diducta,  exspiratio 
fit  ruptim,  aer  per  pulsus  ex  glottide  constricta  protru- 
ditur. Infantis  vox  rauca  est  et  sibilans,  respiratio 
audiri  potest  et  anhela  est,  sibilans,  uti  facile  cerni  pote^, 
impedita  et  manca ^ quare  fit,  ut  musculi  respirantes 
valde  exerceantur,  alae  nasales  et  regio  diaphragmatis 
impetuose  agitentur.  Facies  rubicunda,  aut  ex  rubro 
coerulea,  valde  turgescens;  oculi  sanguine  tumidi  et 
suffusi,  pulsus  durus  et  frequens,  cutis  fervida.  Vides 

infantem  imis  medullis  affectum,  maxima  anxietate  cru- 
ciatum, collum  sursum  atque  in  dorsum  versus  proten- 
dere conantem.  Quodsi  infans  est  aetate  tenerior,  in- 
quietus huc  illuc  volvitur,  collumque  saepius  captat, 
tamquam  demere  velit  respirationis  impedimenta.  Sin 
autem  infans  aetate  est  provectior,  anxietatem  conque- 
ritur et  suffocationis  minas,  potum  inhiat,  partim  ob 
oris  siccitatem,  quae  oritur  ore  ob  respirationem  diffi- 
cilem patulo,  partim  ut  bibendo  diluat  respirationis  im- 
pedimenta. Per  intervalla  spatii  varii,  saepe  tribus  ad 
sex  horis  praeteritis,  saepe  sequenti  demum  die  inter- 
jecto, symptomatibus,  quae  videntur  esse  leviora,  redit 
tussis  illa  singularis  cum  clangore.  Ita  intervallis  su- 
binde brevioribus  paroxysmi  sese  excipiunt,  et  respiratio 
vel  intervallis  antea  liberis  magis  sensim  impeditur. 
Tum  paucis  jam  diebus  post  formatum  est  exsudatum 
in  cavo  laryngis  et  tracheae;  et  obsecundante  natura 
tussis  fit  humidior,  oritur  exscreatio  muci  densi,  sub- 
fla\i,  mixti  cum  singulis  membranae  exsudatae  parti- 
culis et  striis  sanguinolentis,  respiratione  expeditiore, 
sedibus  plerumque  largis  et  subviridibus.  Quodsi  mor- 
bus est  obstinatior,  dyspnoea  et  anxietas  augentur  sum- 
mopere, vox  fere  penitus  cessat,  facies  fit  pallida  et 
livida,  lineamenta  vultus  apparent  mutata,  nares  paten- 
tes, extremitates  frigescunt,  cutis  obducitur  sudore  len-  k 
tescente,  sedes  mittuntur  subnigrae  et  male  olentes; 
sopor  accedit  et  coma;  pulsus  fit  minutissimus,  filifor- 
mis, intermittens,  aegre  numerabilis,  cruciatibus  ad  pos- 
tremum atrocissimis  mors  accedit  suffocando,  aut  inter- 
dum infantibus  aetate  provectioribus  hoc  ipso  stadio 

extremo  universa  repente  membrana  uno  impetu  pro- 
truditur^ quo  facio  morbus  in  partem  bonam  inclinat. 

SPECIES  ANGINAE  MEMBRANACEAE. 

Pro  varia  morbi  sede  distinguere  solemus  Anginam 
membranaceam  laryngisj  tracheae  et  bronchiorum.  Jam 
vero,  quoniam  formae  singulae  rmmquam  inter  se  re- 
periuntur  accurate  discretae 5 transeuntque  symptomata 
alia  in  alia^  diagnosis  singularum  harum  formarum  diffi- 
cillima est.  Verumtameuj  praesertim  si  ad  ultimum 
quasi  refugium  accedimus,  ad  tracheotomiam  (cf.  infra), 
videtur  illa  formarum  morbi  divisio  aliquo  esse  mo- 
mento ad  prognosin  et  therapiam.  Qui  autem  patho- 
logi  singulas  morbi  formas  distinguendas  censent,  ii  haec 
singula  morbi  genera  ita  describunt; 

Angina  membranacea  laryngis.  Hujus  morbi  for- 
mae decursus  est  velocissimus  atque  vehemens;  sympto- 
mata periculosissima ; tussis  adest  acerrima,  canis  instar 
latrantis,  doloris  sedes  larynx.  Statim  ab  initio  respi- 
ratio admodum  est  impedita  et  fere  sibilans,  impetus 
simul  subeunt  suffocativi  spasmodici  vehementiorcsj  vox 
fere  deficit  prorsus. 

Angina  membranacea  tracheae.  Haec  morbi  species 
lentius  decurrit^  symptomata  sunt  omnino  mitiora;  tussis 
quam  diximus,,  singularis  aut  prorsus  deest,  aut  sonus 
ejus  est  magis  catarrhalis,  minus  latrans  qqam  in  forma 
priore;  vox  tantum  submissa,  lingua  non  omni  ex  parte 
deest.  Intermissiones  inter  paroxysmos  puriores,  suffo- 
eativi  impetus  leniores,  exitus  letales  tardiores. 

Angina  membranacea  bronchiorum.  Haec  morbi 
forma  non  tam  sibilanti  quam  stertorosa  respiratione 

conspicua  est;  remissiones  multo  minus  perspicuae  quam 
in  formis  antecedentibus;  dyspnoea  continua  per  univer- 
sum durat  morbi  decursum;  admoto  stethoscopio  inpri- 
mis  juxta  bronchia  varii  exaudiuntur  strepitus,  veluti 
rhonchus  sibilans,  sonorus  et  mucosus.  Auditur  vero 
etiam  interdum  rhonchus  crepitans,  quia  haec  Anginae 
species  haud  raro  conjuncta  est  cum  Pneumonia.  Vox 
aegroti  saepe  obducta  tantum  est,  tussis  minus  aspera, 
nisi  quod  per  intervalla  sicca  quaedam  ac  praerupta 
tussis  aegrum  excruciat.  Febris  adesse  solet  vehe- 
mentior. 

Graviore  ad  therapiam  momento  est  divisio  Anginae 
membranaceae  secundum  naturam  reactionis. 

1.  Anginae  membranacea  sthenica.  Ea  infantes  tan- 
tum invadit  robustos  ac  sanguine  abundantes  coelo 
sicco  ac  frigido.  Velox  est  morbi  accessio,  decursus 
vehemens,  remissiones  breves,  dyspnoea  celeriter  ad 
summum  gradum  progreditur;  febris  synochalis  est; 
mors  saepe  post  breve  morbi  spatium  consequitur. 

2.  Angina  membranacea  erethistica.  Ita  appellatur 
haec  morbi  forma,  in  qua  medius  quidam  deprehendi- 
tur vehementiae  gradus  symptomatum,  et  febris  aeque 
ab  synocha  ac  torpore  remota  ^st. 

.3.  Angina  membranacea  spasmodica.  Symptomata 
spasmodica  licet  reperiantur  in  omnibus  Anginae  mem- 
branaceae formis,  ea  tamen  nonnunquam  praevalent  et 
cognoscuntur  ex  vehen\entia  tussis  et  suffocationis,  va- 
riantis remissionibus  distinctis  ac  manifestis  et  intermissio- 
nibus fere  perfectis.  Qua  re  Jurine  commotus  est, 
ut  statueret  singularem  quandam  morbi  speciem,  Angi- 

nam  membranaceam  i uterini  (tente  m.  quam  Scbonlein 
censet  in  australibus  potissimum  regionibus  reperiri. 

4.  Angina  membranacea  asthenica.  Invadit  ea  morbi 
forma  inprimis  individua  infirmiora  morbisque  antea^ 
superatis  debilitata;  aut  etiam  in  complicationibus  An- 
ginae membranaceae  cum  morbis  exantberhaticis,  veluti 
morbillis,  observatur.  Conspicua  est  plerumque  inde  ab 
initio  pulsu  frequenti,  celeri,  duro,  parvo,  cordis  ictu 
intermittente,  palpitatione  cordis,  vultu  discolore,  ^liis 
adynamiae  symptomatibus  vehementibus  et  spasmodicis. 

DECURSUS. 

Morbi  decursus  magis  minusve  acutus.  Mors  con« 
sequitur  nonnumquam  horis  duodecim  ad  viginti  quatuor 
praeteritis;  interdum  morbus  dies  tres  ad  quinque,  ra- 
rius novem  ad  decem,  rarissime  quindecim  ad  viginti  durat. 

EXITUS. 

1.  1 11  sanitatem. 

Sperari  potest  bic  morbi  exitus,  si  respirationis 
impedimenta  manifesto  minuuntur,  si  tussis  minus  vehe- 
mens  est,  nec  certis  redit  paroxysmis,  eaque  tussi  mucus 
cum  exsudato  conjunctus  expeditius  exscreatur ; tum  si 
membrana  mucosa  narium  humectando  exercetur ; si  fe- 
bris, qpae  ante  adfuit,  per  crises  urinae  ac  sudoris  sol- 
vitur, aut  si  aliae  oriuntur  crises  adjuvantes,  velut  epi- 
staxis, larga  salivae  secretio,  aut  exanthema  miliare  ru- 
brum circum  os  subnascitur.  Interdum  fit,  ut  parvuli 
productum  pathicum  solutum  deglutiant,  quod  tum  in 
faecibus  reperitur.  In  decursu  morbi  prosperrimo  vox  ali- 
quantum temporis  manet  mutata  ct  larynx  ita  vulnera-^ 

biHs,  ut  vel  minima  oblata  occasione  afleciio  catarrhalis 
et  Angina  membranacea  redeant.  Mutatae  autem  vocis 
causa  non,  ut  censet  Villerme,  posita  videtur  in  ex- 
sudati residuo  organisato,  quod  ipsum  adhuc  controver- 
sum est;  sed  in  membrana  mucosa  emollita,  maxime 
ventriculi  Morgagni,  sicut  in  relaxatis  ligamentis  thyreo- 
arytaenoideis , quia  vox  mutata  etiam  alios  post  morbos, 
vellit  post  Anginam  tonsillarem  saepe  recidivam  et  post 
Phthisin  laryngeam  observatur,  quibus  in  morbis  non 
formatur  pseudomeinbrana,  mucosa  autem  membrana  de^ 
generat  et  ligamenta  thyreo-arytaenoidea  relaxantur. 

2.  In  s a 11  i t a t e m partialem. 

Purulentum  assidue  aegroti  mucum  tussi  evomunt; 
postea  ob  succorum  detrimenta  et  sanguificationem  im- 
perfectam, nntritioncmqiic  inde  ortam  mancam  febris 
succedit  hectica,  quae  aegrotum  depascitur,  ni  celeriter 
medicus  et  commode  morbum  cohibeat;  nec  raro  rema- 
net emphysema  pulmonum  partiale,  quod  nascitur  ex 
respiratione  inter  paroxysmos  vehementiores  intenta.  Ob- 
servatur etiam  morbo  superato  vox  mutata  et  aphonia» 
3.  In  mortem. 

Triplici  modo  mors  adduci  potest: 

A,  Suffocatione. 

Fit  suffocatio  aut  ipso  morbi  initio,  glottide  spas- 
modice coarctata  et  constricta,  aut  post  exsudatum 
formatum  viis  pneumaticis  mechanice  per  illud  occlusis. 

B,  Apoplexia. 

Apoplexia  aut  tum  oritur,  quando  cerebrum,  maxime 
initio  morbi  sanguine  nimis  repletur  (Apoplexia  nervosa) 
aut  postea  sanguine  extravasato  (Apoplexia  sanguinea)^ 
aut  denique  sero  efluso  (Apoplexia  serosa). 

4.  Paralysi  organorum  respirationis 
etAsphyxia. 

Actione  vitali  diminuta  pulmones  non  jam  valent 
sanguinem  oxydare;  apparet  mox  vultus  lividus,  torpor 
sensuum,  deliria,  magna  debilitas,  frons  sudore  frigido 
ac  lentescente  obducta ; tum  paroxysmis  remittentibus  et 
respiratione,  ut  videtur,  quieta,  mors  insequitur. 

MORTALITAS. 

De  mortalitate  Anginae  membranaceae,  quum  hic 
morbus  ferme  in  omni  epidemia,  endemia,  aut  si  spora» 
dice  grassatur,  singularem  habeat  naturam,  quumque 
tempus,  quo  morbus  curari  coeptus  sit  et  ipsa  curatio 
respicienda  sint,  nihil  in  universum  potest  judicari.  Hoc 
tantum  pro  certo  licet  affirmare,  esse  Anginam  membra- 
naceam enumero  morborum  periculosissimorum,  magnam- 
que  semper  inter  homines  edere  stragem. 

SECTIO. 

Mutationes  pathologicae  tantum  abest,  ut  sint  sem- 
per eaedem,  ut  pro  vario  mortis  genere,  supra,  ubi  de 
exitu  in  mortem  verba  fecimus,  exposito,  et  pro  stadio, 
quo  mors  consequuta,  sint  diversissimae.  Quodsi  mox 
post  morbi  accessum  aegrotus  suffocatus  est,  glottis  ap-^ 
paret  coarctata,  ligamenta  thyreo  - arytaenoidca , sicut 
epiglottis,  tumefacta,  membrana  mucosa  laryngis  leviter 
rubicunda,  eademque  tumefacta  atque  humore  flavo  et 
lentescente  obducta.  Praeterea  trachea  serum  plerumque 
continet  rubrum,  cujus  ejusdem  ampla  copia  in  cellulis 
aereis  atque  in  parenchymate  pulmonum  reperitur.  Pul» 

sanguine  replefi,  sj  incidnnhirj  pliirhnum  infihinf 
sanguinis. 

Eadem  observantur,  si  onors  in  ultimo  morbi  stadio 
suffocatione  consequitur,  nisi  quod  tunc  membrana  etiam, 
unde  profecta  est  suffocatio,  invenitur.  Haec  enim  ob- 
ducit laryngem,  tracheam  jet  bronchia,  aut  lobulis  singu- 
lis inter  se  cohaerentibus,  ad  insularum  instar,  aut  ad 
formam  tubuli,  bronchiorum  ramificationibus  respondens. 
Crassitudo  hujus  membranae  pro  morbi  diuturnitate 
modo  illam  folii  papaveris,  modo  folii  chartacei  aequat; 
crassitudine  maxima  plerumque  est  posterior  tracheae 
paries,  ideo  fortasse,  quia  hoc  loco  plus  telae  cellulosae, 
plures  fibrae  musculares  et  vasa  extenta  sunt.  Color  ejus 
membranae  ex  flavo  albus,  cinereus,  viridis,  luteus  est. 

Chemica  membranae  disquisitione  compertum  est, 
constare  eam  praecipue  ex  albumine  magna  Kali  phos- 
phorici  et  Natri  carbonici  copia  intermixta.  Eadem  nec 
frigida  nec  fervida  aqua  potest  resolvi;  obdurescit,  si 
acidis  mineralibus  tractatur.  Acido  acetico  concentrato, 
liquore  Ammonii  caustici,  solutionibus  Alcalium  et  Nitri 
emollitur  membrana,  in  mucum  mutatur  diffluentem  et 
ad  postremum  ea  tota  resolvitur. 

Haec  membrana,  cujus  de  natura  modo  exposuimus, 
laxe  cohaeret  cum  membrana  mucosa,  a qua  facile  potest 
dirimi,  lympha  saepe  purulenta  inter  illam  et  membra* 
nam  mucosam  diffusa  et  bronchiorum  potissimum  rami- 
fleatio  eS  liquore  referta  est;  id  quod  inde  explicatur, 
quod  liquor  per  insitam  sibi  gravitatem,  sicut  abscessus 
congestivi,  ad  ima  demittitur.  Sub  Pseudomembrana 
membrana  mucosa  laryngis,  tracheae  et  bronchiorum 
rubra  est;  qui  quidem  rubor  modo  subniger  est  aut 

fuscus,  rnodo  lucidior;  idem  modo  latius,  modo  singulis 
tantum  quibusdam  locis  extentus.  Efficitur  ea  ruboris 
varietas  morbi  stadiis,  fortasse  vero  etiam  singulari  cor- 
porum natura  reactionisque  ratione  inde  variata.  For- 
mata membrana  videtur  rubor  minui,  id  quod  haud 
inepte  ex  vasorum  actione  membranae  formatione  ex- 
hausta possis  explicare, 

Quodsi  apoplexia  mors  effecta  est,  vulgares  illius 
mutationes  apparent.  Repletum  cerebrum  est  sanguine  ^ 
, magnamque  saepe  seri  copiam  continet,  facies  tume- 
facta, venae  colli  sanguine  turgidae. 

Paralysis  autem  si  mortis  causa  est,  pulmones  ap- 
parent ex  coeruleo  nigri,  multo  repleti  venoso  sanguine, 
molles  et  facile  conterendi. 

AETIOLOGIA. 

/.  Causae  praedisponentes, 

A,  Momenta  interna, 
a.  Aetas  infantilis.  Pertinet  Angina  membra- 
nacea ad  certam  quandam  vitae  aetatem,  quae  incipit 
ab  anno  secundo,  finitur  septimo  vel  octavo.  Rarius 
ultra  eos  annos  observatur  Sachse,  qui  centum  octo- 
ginta noveni  infantes  Angina  membranacea  laborantes 
observavit,  hanc  invenit  aetatis  rationem? 


ab  anno 

0 

— 1 

observavit 

16 

aegrotos 

— 

45 

— 3 

25 

— 

3 

— 5 

27 

_ 

^ ■ 

— 

18, 

Cujus  quideiU  rei  causam  voluerunt  inesse  in  orga-  i 
Ilis  vocis  imperfecte  evolutis,  propterea  quod  animad- 
verti vix  potest,  quod  sit  discrimen  inter  hiatum  glotti- 
dis infantis  annorum  trium  atque  infantis  annorum  duo- 
decim, quum  imminente  pubertate,  ubi  larynx  cum  omni- 
bus, quibus  construitur,  partibus  celeriter  evolvitur,  etiam 
glottis  justam  consequatur  amplificationem, -in  viro  ad 
rationem  10  ad  5,  in  femina  7 ad  5.  Hoc  modo  fieri 
nonnulli  dixerunt,  ut  morbus  his  ipsis  annis  circum- 
scribatur. 

J.  Sexus.  Ad  morbi  genesin  videtur  etiam  sexus 
magno  esse  momento.  Omnes  saltem  pathologi  in  eo 
consentiunt,  plus  corripi  pueros  quam  puellas,  quod  idem 
fortasse  organis  respirationis  vario  modo  formatis  expli- 
cari potest. 

c.  Hereditas.  Videtur  quaedam  esse  hereditaria 
ad  morbum  dispositio;  id  enim  eo  comprobatur,  quod 
saepe  multi  eorundem  parentium  liberi  variis  tempori- 
bus morbo  corripiuntur. 

cZ.  Dispositio  ac  quis  ita.  Infans,  si  semel  labo- 
ravit Angina  membranacea,  habet  hinc  ad  pubertatis 
usque  tempus  proclivitatem  in  eundem  morbum  iterum 
incidendi. 

B,  Momenta  externa. 

a.  Constitutio  endemica. 

Amat  morbus  profundas  maxime  convalles,  portuum 
maritimorum  vicinitatem,  loca  ea,  ubi  magna  in  mare 
effunduntur  flumina,  quia  ibi  incolae  a solo  coeloque 
humido  admodum  solent  affici.  Ad  morbum  gignendum 
plurimum  valere  humiditatem,  etiam  inde  apparet,  quod, 
uti  Crawford  observavit,  in  Scotiae  paludibus,  ubi  olini 

reperiebatar  creberrinuis,  illis  exsiccatis  rarissime  depre- 
henditur; eodemque  modo  in  regionibus  siccis  aut  editio- 
ribus paucissima  ejus  sunt  vestigia.  In  urbibus  contra 
mercatura  florentibus^  in  vallibus  Helvetiae  et  Sabaudiae 
oppidisque  lacubus  Helvetiae  adjacentibus,  veluti  Gene- 
vae, et  in  oris  Galliae,  Britanniae,  Scotiae,  Batavorum, 
aliarum  terrarum  maritimis,  Angina  membranacea  sae- 
pissime occurit. 

5.  Constitutio  annua. 

Favent  Anginae  membranaceae  genesi  coelum  frigidum 
atque  bumidum,  subitae  tempestatis  vicissitudines,  venti 
denique  ab  Septentrione  aut  ab  Oriente  flantes.  Quare 
plerique  medici  in  eo  consentiunt,  plurimos  ejus  morbi 
casus  in  ver  imminens  et  exeuntem  autumnum  incidere, 
quibus  quidem  temporibus  adulti  maxime  ab  anginis, 
catarrbis  pectoris  et  rheumatismis  corripiuntur* 

II,  Causae  occasionales. 

Causae  occasionales  eaedem  fere  sunt,  quae  catarrhi 
et  inflammationis  laryngis,  velut  meatus  aurae,  potio  fri- 
gida aestuante  sanguine,  cutis  colli,  inprimis  si  sudore 
obducta  est,  madefacta,  refrigeratio  pedum,  venti  ah 
Septentrione  et  ab  Oriente  flantes  asperi,  organa  pecto- 
ris clamando,  loquendo,  contra  ventum  currendo,  aliis 
modis  nimium  agitata. 

Potest  Angina  membranacea  etjam  ex  aliis  morbis 
oriri,  praecipue  ex  Angina  gangraenosa,  si  genius  morbi 
inflammatorius  est  praevalidus;  ex  Asthmate  Miliari,  tussi 
convulsiva,  affectione  simpliciter  catarrbali,  denique  quo- 
dam contagionis  genere  e contagio  morbillorum,  quod 

2 ^ 

in  quibusdam  individuis  non  gignit  morbillorum  exan- 
thema^ sed  Anginam  membranaceam. 

DIAGNOSIS. 

Morbus  quum  sit  periculossimus  celeriterque  mortem 
adducat^  plurimum  refert,  ut  qualis  sit,  accurate  per- 
spiciatur.  Quamvis  enim  haud  raro  Anginae  membra- 
naceae diagnosis  sit  facilior  si  tussis  ilia  singularis,  de 
qua  supra  exposuimus,  si,  vocis  ^mutatio,  si  dyspnoea 
per  intervalla  durans  adsunt,  aut  si  febris  auctis  subinde 
symptomatibus  aegrum  corripit:  saepe  tamen  fit,  ut, 

quum  symptomata  ^nt  parum  distincta , facile  Angina 
membranacea  cum  aliis  morbis  confundatur.  Qui  qui- 
dem morbi  quales  sint  et  quomodo  eorum  symptomata 
a nOstro  morbo  differant,  jam  exponetur. 

1.  Vehementis  catarrhi  laryngis  aut  pulmonum 
diagnosis. 

% 

Abest  respiratio  brevis  ac  sibilans,  tussis  magis  catarrha» 
lis,  exscreatio  expeditior,  respiratio  inter  somnum  et 
vigilandum  libera,  etsi  vox  subsit  paulo  raucior. 

2.  Diagnosis  Bronchitidis. 

Bronchitis  initio  ab  Angina  membranacea,  si  ejus  sedes 
sola  sunt  bronchia,  vix  potest  discerni;^  nisi  forte  hoc 
est  discriminis,  ut  in  bronchitide  statim  ab  initio  audia- 
tur rhonchus  mucosus,  tussis  autem  illa.  Anginae  pro- 
pria, prorsus  desit.  In  sequenti  tempore  morbi  facilius 
inter  se  discernuntur,  nam  in  bronchitide  febris  diutius 
retinet  characterem  synochalem,  exscreatio  induit  formam 
sputi  cocti,  postea  febris  et  respirationis  impedimenta 
omnia  remittunt.  Angina  vero  membranacea  posteriore 

decursu  plerumque  exii  in  exsudatum  membranaceum^ 
repiratio  fit  impeditior,  febris  torpida. 

3.  Asthmatis  Miliari  diagnosis. 

Angina  membranacea  ne  cum  hoc  morbo  confunda- 
tur tanto  magis  cavendum  est,  quo  magis  utriusque  cu- 
ratio est  diversa.  Solet  autem  Angina  membranacea 
corripere  infantes  sanos,  robustos,  bene  nutritos;  asthma 
vero  infirmiores,  irritabiles,  nervosos,  quorum  pectoris 
organa  male  sunt  constructa.  Angina  membranacea  porro 
reperitur  epidemica,  cum  febri  conjuncta  vehementissima, 
crebris  remissionibus;  asthma  occurit  tantum  sporadicum, 
febri  non  aperta  atque  intermissiones  facit,  deficiente  etiam 
peculiari  illa  Anginae  tussi.  Angina  membr,  saepe  cum 
doloribus  juncta  est  formatque  interdum  quendam  laryn- 
gis tumorem,  qui  abest  ab  asthmate.  Angina  membrana- 
cea qui  correpti  sunt,  ii  im  omni  corporis  positione  respi- 
ratione utuntur  impedita;  asthmate  qui  laborant,  erecti 
amant  in  lectulo  assidere,  quo  facilius  ducant  spiritum. 
In  Angina  membranacea^  ut  in  omnibus  morbis  febrili- 
bus, urina  colorata,  saturata;  in  asthmate,  uti  in  omni- 
bus morbis  spasticis,  tenuis,  pellucida,  limpida,  aquosa, 
pallida,  spasmodica,  majore  quam  in  Angina  membrana- 
cea copia  excreta.  Anginae  mebranaceae  saepius  ad 
exitum,  asthmatis  vero  omni  iii  decursu  symptomata  ad- 
sunt nervosa;  ab  Angina  membranacea  correptorum  cu- 
tis temperies  aucta  est,  asthmate  laborantium  naturalis. 

4.  Tussis  convulsivae  diagnosis. 

Paroxysmi  in  tussi  convulsiva  non  ut  in  Angina 

membranacea  nocturni,  sed  per  varia  diei  tempora  divisi 
ac  saepius  redeuntes,  finiuntur  plerumque  vomituritione 
et  vomitu  humoris  clari,  tenacis,  mucosi,  in  fila  didu- 

cendi;  solenfque  aegroti,  ut  in  epilepsia,  praesentire 
morbi  impetus.  Adsunt  simul  intermissiones  perfectae, 
in  quibus  libera  .est  respiratio  et  loquela.  Decursus 
magis  chronicus  quam  Anginae  membranaceae. 

5.  Sjnanchae  malignae  diagnosis. 

Discernitur  Synanche  maligna  ab  Angina  membra» 
iiacea  eo,  quod  simul  adsunt  aphthae,  aut  loci  ulcerosi 
aut  membranaceum  in  faucibus  exsudatum.  Reperitur 
etiam  foetor  oris  et  secretio  salivae  adaucta;  febris  post 
eruptionem  aphtharum  solet  remittere. 

PROGNOSIS. 

Angina  membranacea  vel  rebus  quam  maxime  fa* 
ventibus  in  numero  morborum  periculosissimorum  ha* 
benda  est.  Prognosis  in  casibus  singulis  praecipue  ab 
his  pendet  momentis: 

1,  A stadio,  quo  morbus  a medico  curari 
coeptus  sit.  Quodsi  morbus,  id  quod  saepissime  fit, 
a circumstantibus  non  respicitur  aut  prorsus  negligitur, 
medicus  autem  posteriore  morbi  decursa  accessitiir,  exi- 
tus semper  ambiguus  fit,  plerumque  letalis.  Quo  matu- 
rius vero  adhibentur  remedia,  eo  magis  sperandum  est, 
fore  ut  morbus  nascens  exstinguatur.  Factum  quidem 
interdum  est,  ut  morbus  jam  longius  progressus  sublatus 
sit;  id  tamen  rarissime  evenit  et  singulari  quodam  rerum 
adjuvantium  concursu , quem  certo  sperare  non  licet^ 
effectum  est. 

2.  Ab  aetate  et  consti tutione  aegroti.  Do- 
cemur experientia,  infantes-  teneriores,  infirmiores  prima- 
que evolutionis  periodo  vix  egressos,  quamvis  commo- 
dissima adhibeantur  et  opportunissima  remedia,  succum- 
bere tamen  morbi  vehementiae.  Infantium  aetate  paulo 

provectiorum  rubiistJssimi  maxime  et  sanguine  abundan* 
tissimi  in  periculo  versantur.  Sunt  etiam,  qui  obser- 
vasse sibi  videantur  medici,  in  infantibus,  qui  scropbu- 
losi,  rbacbitide,  aliis  nutritionis  morbosae  et  oppressae 
conditionibus  laborent,  hunc  quoque  morbum,  ut  pleros- 
que  alios,  cum  tali  dyscrasia  conjunctos,  lentius  decur- 
rere, ideoque  in  tali  Angina  membranacea  jam  longe 
progressa  sperari  posse,  fore  ut  aegrotus  servetur. 

3.  A sede  morbi.  Prognosis  pejor  est,  si  larynx, 
qitam  si  trachea  est  sedes  morbi  5 anginae  membranaceae 
bronchiorum  iniquius  est  praejudicium  quam  tracheae. 

4.  Ab  extensione  morbi.  Morbus  si  non  solum 
occupavit  laryngem,  sed  affecta  simul  est  trachea,  vel 
adeo  bronchia  minora  ad  interiores  usque  pulmonum 
partes,  prognosin  fit  pessima,  quum  eo  in  casu  sangui- 
nis oxydatio  et  circulatio  maximoperc  turbetur  et  mox 
prorsus  deficere  debeat. 

5.  A varia  rea  ct  io  ni  s natura.  Febris  erethica 
meliorem  praebet  prognosia,  quam  synochalis,  iniquissi- 
mam febris  torpida. 

6.  A genio  epidemico  et  endemico.  8unt 
epidemiae  et  endemiae,  quibus  pauciores  a morbe  absu- 
mantur infantes,  aliae  tam  malignae,  ut  curatione  vel 
diligentissima  et  maxime  provida  pauci  tantum  possint 
servari  aegroti. 

6.  A diuturnitate  et  qualitate  paroxysmo- 
rum. Paroxysmi  quo  sunt  vehementiores' et  perseveran- 
tiores,  quoque  velocius  alii  insequuntur  alios,  porro, 
qUQ  gravior  est  tussis,  respirationis  molestiae,  sympto- 
mata suffocativa,  eo  pejor  fit  prognosis.  Quodsi  adest 
sudor  frigidus,  exinanitio  virium,  crebriora  animi  deli- 

quia^  aui  si  accedunt  palpitationes^  pulsus  parvus,  debi-' 
lis,  intermittens,  prognosis  est  infaustissima. 

8.  A complicatione.  Angina  membranacea 
simplex  meliorem  habet  prognosin,  periculum  quavis 
augetur  complicatione.  Complicatio  cum  pneumonia  et 
pleuritide  prognosin  reddit  multo  pejorem,  quum  oxyda- 
tio  et  circulatio  sanguinis  jam  per  se  impeditae  illis 
etiam  magis  opprimantur.  Difficilis  est  etiam  complica- 
tio  cum  statu  irritato  apparatus  digestionis,  quia  facile 
oritur  collapsus  virium.  Iniquissima  tamen  est  compli- 
catio cum  synanche  maligna,  quia  is  morbus  jam  per  se 
haud  raro  exitum  habet  letalem,  propriamque  suam  na- 
turam torpidam  ac  putridam  cum  Angina  membr.  com- 
municat, quam  supra  demonstravimus  esse  periculosissimam. 

Neque  tamen  rerum  vel  difficillimarum  concursu  de 
salute  desperandum  est,  quum  adeo  signis  morbi  in- 
faustissimis interdum  reconvaluerint  aegroti.  Signa,  quae 
prognosin  in  universum  reddunt  meliorem,  sunt:  respi-^ 

ratio  expeditior,  tussis  singularis  mutata,  exscreatio  con- 
crementorum, remissio  febris,  variae  crises,  velut  sudo- 
res tepidi  ac  vaporosi,  nares  auresque  humectiores,  et 
interdum  epistaxis. 

CURA. 

Nullo  morbo  ingravescente  magis  necesse  est,  medi- 
cus adsit  ingenio  sollers  manuque  promptus,  quam  An- 
gina membranacea.  Ibi  enim,  quum  auxilio  opus  sit 
strenuo  consilioque  prudentissimo,  medicum  oportet 
perspecto  morbo  constanter  ea  adhibere  remedia,  quae 
aptissima  esse  sibi  persuaserit.  Ipsa  morbi  curatio  his 

nititur  indicationibus:  Indicatione  causali,  Indicatione 

morbi,  Indicatione  symptomatica. 

J.  Indicatio  causalis. 

Arctissime  ea  cobaeret  cum  diaeta  et  prophjlaxi. 
Removenda  sunt  enim  omnia,  quibus  morbus  aut  genitus 
est,  aut  sustentatur;  cavendum  igitur,  ne  aegrotus  re- 
frigeretur; videndum  porro,  ut  quam  fieri  potest  maxime 
sit  quietus,  ne  clamitet  aut  lacrymetur  aut  ulla  ratione 
aliat  respirationis  organa  maximopere  irritata  etiam  ma-^ 
gis  excitet. 

//.  Indicatio  morbi. 

Hujus  morbi  quamvis  plurima  exstent  remedia  me- 
dicorum praedicatione  celebratissima,  nullum  tamen  huc 
usque  repertum  est  ab  omni  parte  probatum.  Cujus 
quidem  rei  causa  haec  est,  quod  fieri  non  potest,  ut 
adhibeatur  unum  remedium  morbo  ei,  qui,  ut  supra 
demonstravimus,  forma  complicationeque  est  varia  na- 
turaqiie  diversissima.  Adhibenda  sunt  igitur  remedia 
pro  morbi  natura  varia.  Jam  singula,  quae  in  Angina 
membranacea  in  usum  vocanda  sint  remedia  percensea- 
mus, eorumque  quae  sit  indicatio  et  contraindicaiio  de- 
monstremus. 

1.  Remedia  interna. 

A.  Emetica.  Satis  hoc  inter  medicos  omnes  constat, 
emeticorum  in  curanda  Angina  membranacea  usum 
quam  maxime  esse  necessarium.  Hoc  tantum  est  con- 
troversum, qui  sit  eorum  usus  commodissimus,  num 
detractio  sanguinis  antecedere  debeat  nec  ne,  et  quod 

potissimum  eligatur  emeticorum.  Sunt  enim,  qui  qua- 
liscunque est  morbus,  in  ipso  accessu  emeticum  adhi- 
bendum censeant,  alii  idem  jubent,  sed  facta  demum 
sanguinis  detractione.  Jam  alii  commendant  Tart.  stib., 
alii  Ipec.,  aliis  denique  solus  Ciipr.  sulph.  usus  probatur. 

Nostram  ea  de  re  sententiam  ut  explicemus,  pri- 
mum exponendum  est,  quam  habere  possint  emetica 
hoc  in  morbo  efficaciam;  eam  autem  nobis  persuasimus 
esse  duplicem.  Emetica  quum  alienent  actionem  ner- 
vorum, vimque  in  ductum  intestinalem  atque  in  cutem 
exerceant  reciprocam,  tutissima  sunt  et  praestantissima  re- 
media ad  impediendam  lympham  coagulandam  ejusque  for- 
mationem nascentem  exstinguendam;  tum  mechanice  ad- 
juvant exscreationem  efficiuntque , ut  solvatur  pseudo- 
membrana  et  mucus  tenax.  Quae  quum  sit  emetico- 
rum efficacia,  videntur  ea  nobis  omni  morbi  periodo 
esse  posse  necessaria,  et  ipsa  morbi  genesi,  ubi  affectio 
videtur  adesse  catarrhalis,  et  pseudomembrana  formata 
adeo  saepius  deinceps  possunt  repeti,  si  producto  pa- 
thico semel  protruso  symptomata  recrudescunt  et  exsu- 
datum rediisse  jure  suspicamur.  Quodsi  quaeritur,  eme- 
tica num  nulla  mora  interposita,  an  praegressa  detra- 
ctione sanguinis  sint  adhibenda , sic  respondendum,  nihil 
certi  ea  de  re  posse  constitui,  sed  pro  varia  morbi  ratione 
esse  deliberandum.  In  universum  tamen  haec  tutissima 
est  curatio,  ut,  si  vehemens  adsit  dyspnoea  et  febris  in- 
iensiva,  primum  sanguis  detrahatur,  praesertim  quum 
experientia  doceat,  vomitionis  eflectum  tali  depletione 
praegressa  esse  pleniorem  ac  certiorem.  Initio  morbi, 
quum  respiratio  minus  est  impedita,  febris  lenior,  satius 

esse  videtur  ipsam  morbi  curationem  incipere  ab  eme* 
ticoj  qua . tamen  in  re  non  ‘perinde  est,  quod  eligatur 
emeticum,  quum  ea  singula  praeter  vim  supra  signifi* 
catam  habeant  simul  alios  effectus.  Quare  quae  tria 
potissimum  in  Angina  membranacea  adhiberi  solent 
emetica  de  iis  breviter  jam  exponamus, 

a.  Ta  r t anis  s tibi atns.  Hoc  habet  commodi,  ut 
aqua  solutus  nullum  habeat  saporem,  ideoque  ab  infan- 
tibus facile  sumatur;  tum  ei  haec  vis  est  singularis,  ut 
cutis  adjuvet  secretionem  ductusque  intestinalis  evacua- 
tionem. Aptus  est  igitur  levioribus  potissimum  casibus 
ubi  praevalet  affectio  catarrhalis,  symptomata  non  sunt 
periculosa.  Vetitus  tamen  est  in  omnibus  complicatio* 
Ilibus,  ubi  jam  adest  diarrhoea,  aut  per  eum  effecta 
valde  sit  timenda. 

b.  Ipecacuanha.  Minus  quidem  certa,  sed  lenior 
est  effectu,  et  potest  etiam  ibi  adhiberi;  ubi  tart.  stib, 
non  aptus  est.  Praecipuam  vim  exercet  in  individua 
irritabilia  et  nervosa,  quae  fortiora  non  sustinent  eme- 
tica; quumque  vim  habeat  antispasmodicam,  in  spasmo- 
dica potissimum  Angina  membranacea  administrari  potest. 

c.  Cuprum  sulphuri  cum.  Id  quum  primum  ab 
Ho  ffma  nno  commendatum  sit,  post  eum  praecipiue  Hu- 
felandius  praedicavit,  quia  efficiat,  ut  supersedeamus 
usu  Calomelanos.  Quoniam  vero  effectum  habet  celerem, 
certum  et  fortem,  locum  habet  maxime  in  individuis 
succosis  et  fortibus,  atque  iis  in  casibus,  ubi  propter 
dyspnoeam  gravem  nulla  mora  interposita  exsudatum 
necesse  est  evacuetur,  ita  tamen  ut  alvus  non  simul 
ducatur,  aut  ubi  morbi  decursu  ventriculus  emeticis  sae* 

pius  praebitis  tam  torpidus  factus  est,  ut  aliis  emeticis 
non  jam  moveatur.  Quem  ad  finem  haec  formula  prae- 
cipitur: 

Rp.  Cupr.  sulph.  gr.  iii, 

Gumm.  minos,  pulv.  9^^- 
M.  f.  p,  D.  S.  Semel  consumatur. 

Quod  quidem  Cuprum  sulphuric.  multi  eo  usque  jubent 
sumi,  donec  symptomata  evanuerint,  hac  quidem  formula: 
Rp.  Cupr.  sulph.  gr.  iii, 

Gumm.  mim.  pulv.  9vi. 

M.  f.  p.  Divid.  in  part  aequ.  No.  IX.  S.  binis  horis 
detur  unus  pulvis. 

B.  Caloroel.  Hoc  quamvis  a multis  laudetur,  tamen 
et  adversarios  habet,  qui  illud  prorsus  rejiciendum  cen- 
seant. Quo  modo  autem  adhibendum  sit,  quum  variae 
exstent  medicorum  opiniones,  tum  de  dosi,  quae  prae- 
benda sit,  mirum  in  modum  disceptatur.  Quidam  enim, 
uti  Guersent,  minimis  tantum  id  dosibus  jubent  prae- 
beri, ita  quidem  ut  gr.  horis  detur  dimidiatis^  qua 

dosi  hoc  spectant,  ut  evitetur  dejectio  alvi.  Alii  doses 
praecipiunt  majores;  plerique  tamen  in  eo  consentiunt 
gr.  i-ii-iii  bihorio  esse  praebenda,  qua  quidem  re  sedes 
volunt  efficere  calomelani  proprias.  Quae  si  emissae 
sunt,  quidam  calomelanos  usum  jubent  intermitti  atque 
ejus  loco  adhibent  Ammon.  mur. , Digital,  etc.,  alii  in 
calonielane  usurpando  perseverant. 

Calomelanos  usus  nobis  non  videtur  rejiciendus, 
quum  in  omnibus  morbis,  ubi  plasticitas  aucta  est,  indi- 
catus, arte  confirmatus,  experientia  probatus  sit.  Neque 
enim  ibi  eo  carere  possumus,  ubi  emetica  sunt  contra- 

indicata.  Intermittendum  tamen  est,  si  soluta  tussi  se-* 
dibusque  ei  propriis  emissis  vim  suam  exercuit. 

C\  Sulphur  stibiatum  aurantiacum  et  Sulphur  stibia- 
tum  rubeum.  Utriimque  remedium  commodissimum  est 
ad  concrementum  emollitum  removendum,  non  tamen 
eadem  eorum  virtus  est,  quae  Calomelanos.  Habent  simul 
hoc  incommodi,  ut  ab  infirmis  digestionis  organis  aegre 
recipiantur.  Datur  aptissime  Sulphur  stib.  aur.  aut 
Calomelane,  Senega^  etc.  conjunctum,  aut  Calomelani 
horis  binis  ad  ternas  interponitur  gr.  | ^ — Sulphur 
stibiatum  rubeum,  quum  vim  habeat  vehementiorem  et 
magis  iniensivam,  adhibendum  est  individuis  non  adeo 
irritabilibus.  [Albers,  Roy  er-[Coll  ard,  Hufelan  d 
cum  camphora  mixtum  praecipiunt. 

D.  Senega.  Notum  est  eam  praecipuam  quandam 
vim  habere  in  membranas  respirationis  organorum  mu- 
cosas, ideoque  ad  exscreationem  cessantem  adjuvandam 
atque  ad  statum  subparalyticum,  in  infantium  infirmio* 
rum  et  scrophulosorum  organis  respirationis  facile  occur- 
rentem, impediendum  etiam  in  Angina  membranacea 
adhibetur.  Dant  gr.  iii-iv,  pro  dosi,  cum  Calomelane 
juncta,  vel  forma  decocti.  Observandum  tamen  est,  ubi 
febris  adsit  vehementior  aut  inflammatio,  Senegam  non 
prius  posse  usurpari,  quam  illa  sit  remota.  Contra  in 
infantibus  scrophulosis,  torpidis  et  marcidis  licet  eam 
praebere,  si  cutis  tepida  et  arida,  pulsus  non  durus  est. 

E.  Kali  carbonicum.  Commendatum  id  praecipue  ab 
Hellwagio  tamquam  aptissimum  ad  concrementum 
resolvendum  remedium,  in  quo  ille  vult  acidum  inesse 
non  nexum.  Post  eum  quum  multi  illud  medici  amplexi 

siiii,  tum  vero  H ii felaiuHus  affirmat  adjuvari  eo  Ca- 
lomel  atque  simul  effioi,  ut  magnis  hujus  dosibus  super* 
sedeamus.  Videtur  autem  Kal.  carb.  pro  chemica  ad 
albumen  ratione^  quod  ab  illo  resolvitur,  inprimis  aptum 
esse  ad  opprimendum  albumen  nimia  copia  depositum, 
ejusdemque  coagulationem.  Datur  gr.  i-ii*iv  saepius 
quotidie  optime  forma  emulsionis. 

F.  Kali  sulphuratum.  Hoc  remedium  ita  jam  in  hoc 
morbo  usu  obsoletum  est,  ut  nec  saepe  hodie  soleat  ad- 
hiberi, nec  par  sit  Calomelani.  In  quo  adplicando 
Guersent  auctore  id  maxime  cavendum  est,  ne  in 
teneris  infantibus  efficiat  inflammationem  faucium,  aut 
casus  gastricos.  Jam  Richter  affirmat  aptius  esse 
illud  formae  Anginae  membr.  chronicae,  catarrhali,  ubi 
magis  copiosi  ac  tenacis  adsit  productio  muci,  non 
propria  membranae  formatio.  Datur  Kal.  sulph.  infan- 
tibus unum  ad  duos  annos  natis  gr  i-i^3,  aetate  pro- 
vectioribus gr  ii-iv.  horis  binis,  aqua  solutum  cum 
Syrupo.  Aptae  hae  sunt  formulae: 


Rp.  Kal.  sulphurat.  3fi 


M D S.  Binis  horis  cochlear  minus. 


Rp.  Kal.  sulphurat.  gr  xii 


Aqu.  flor.  Aurant.  o^\i 
M D S.  Quavis  hora  dimidia  cochlear 
minus. 

Fuerunt  etiam,  qui  Kali  sulphurat.  forma  gasis  hy. 
drothionici  inspirari  juberent.  Infunditur  enim  aqua 
calida,  infantesque  vaporibus  inde  exortis  superinten** 
duntur.  Quod  quidem  est  saluberrimum,  si  hirudinibus 
et  calornelane  congestio  sanguinis  vehemens  remota  est. 
Impeditur  sic  aut  cohibetur  formatio  producit  pathici, 
quod  tamen  ut  evacuetur  non  magis  efficitur  quam  in- 
terqa  dosi  Kal.  sulphurat.*) 

O.  Ammoninm  carbonicum  pyro-oleosum.  Ideo  vulgo 
adhibetur  remedium,  ut  impediatur  coagulatio  humo- 
ris exsudati,  omnisque  ejus  efficacia  repetenda  est  a 
basi  alcalica.  Gutfeld**)  et  Rechou**^)  illud  saepius 
experti  sunt  morbo  profligando  commodum.  Wolffius 
praecipuam  affirmat  ejus  vim,  si  cum  camphora  con- 
jungatur*}*)  hac  quidem  formula: 


M S.  Binis  horis  cochlear  minus  samendum. 

Aliis  vero,  qui  hoc  remedio  usi  sunt,  noi;i  proba* 
tum  est. 

H.  Moschus.  Fuerunt,  qui  statim  ab  initio  Moschum 


cf,  Schoenleinii  Path.  et  Therap.  Vol,  I,  pag.  SIT. 
Horns  Arcliiv  fiir  medizinische  Brfalimng.  B,  II, 
Recueil  des  observations  relalires  au  Croup.  Paris  1808. 
t)  Hufelands  Journal,  Bd.  62. 


Rp.  Aqu.  Foenic.  01 

Camph.  c.  G.  Mimos,  trit.  gr  iii 
Ammon.  carh.  pyro-oleos.  gr  IV, 

adhiberent,  nulla  antecedente  detractione  sanguinis,  eam* 
que  rationem  saluberrimam  esse  contendrent.  Exstitere 
tamen  alii  medici,  qui  suo  quodam  jure  affirmarent  ne* 
cesse  esse,  antecederet  Moschi  usui  in  Angin.  membr. 
vere  sthenica  et  in  individuis  succulentis  detractio  san- 
guinis. Plurimus  Moschi  usus  est  in  ultima  morbi 
periodo,  ubi  vires  aegroti  admodum  sunt  fractae;  ejus- 
demque  “ibi  quoque  probata  est  efficacia,  ubi  vires 
aegroti  tam  erant  debilitatae,  ut  emetica  nihil  jam  va- 
lerent. Des  autem  Mosch.  gr  iii-iv  horis  ternis. 

2.  Remedia  externa. 

A.  Detractio  sanguinis.  Si  febris  adest  etj  re- 
respiratio  impedita  ac  cetera  symptomata  morbum  plane 
evolutum  demonstrant,  et  si  praeterea  genius  in  morbo 
inflammatorius  praevalet,  ante  omnia  hoc  videndum  est, 
ut  temperetur  febris  omnisque  membranae  mucosae  in- 
clinatio ad  novarum  concretionum  membranosarum  for- 
mationem opprimatur.  Remedium  validissimum  est  de- 
pletio sanguinis,  quae  pro  febris  vehementia,  pro  aetate 
et  constitutione  asgroti  instituenda  est.  Pulsus  quo  ple- 
nior ac  durior,  facies  quo  rubrior,  respiratio  quo  magis 
impedita,  infans  denique  quo  provectior  aetate  est,  eo 
largior  sanguinis  copia  est  detrahenda.  Commendata  est 
hunc  ad  finem  venacsectio  eademque  cum  successu  ad- 
hibita, et  Frank  observavit  illam  ibi  quoque  habere 
effectum,  ubi  jam  hirudines  erant  frustra  applicatae.Hoc 
tamen  sanguinis  detractionis  genus  in  periculo  demum 
maximo  et  infantibus  majoribus  adhibenda  est.  Plerum- 
que sufficit,  si  applicantur  hirudines,  quae  ad  collum, 
supra  sternum  aut  infra  claviculam  admoventur.  De- 

tractionem  sanguinis  tam  largam  esse  oportet,  ut  inde 
quodammodo  afficiatur  organismus,  id  quod  tutissime  ex 
colore  labiorum  et  generum  perspicitur. 

Necessarium  interdum  est,  ut  repetatur  sanguinis  de- 
pletio, si  prima  fuit  sine  effectu,  aut  si  symptomata  sunt 
facta  vehementiora.  Cavendum  tamen  est,  ne  in  san- 
guine  detrahendo  modum  excedalnus,  quod  si  fit  orga- 
nismo infantium  nimis  debilitato  facile  morbus  fit  torpi- 
dus, aegrotus  vicissim  viribus  ad  productum  pathicum 
protrudendum  necessariis  privatus,  facile  asphyxia  pot- 
est perire. 

B.  Clysmata  ex  aceto.  Ea  Autenrieth  auctore  con- 
stant ex  decocto  furfuris  addito  aceto,  ita  quidem,  ut 
totidem  aceti  cochlearia  admisceantur,  quot  infans  annos 
natus  est, 

C.  Cutis  irritamenta.  Vesicantia  magnam  saepe  vim 
exercent,  modo  caute  adhibeantur  ob  cutem  valde  irri- 
tabilem, Numquam  tamen  applicentur  nisi  facta  antea 
sanguinis  detractione,  neque  iimquam  loco  ipsi  affecto, 
quia  febrim  adaugent  et  affectionem  localem.  Viden- 
dum simul  est,  ne  justo  diutius  corpori  adhaereant,  sed 
eatenus  tantum,  dum  cutis  subjecta  rubefacta  sit.  Sua- 
dente Kirley*)  sacculus  laneus  sale  fervido  repletus, 
collo  si  circumdatur,  ruborem  efficit  et  generalem  pro- 
vocat quandam  perspiratioiiem.  Leni  in  etiam  com- 
mendat, lana  camphora  trita  ut  pectori  supcrinjiciatur, 
idemque  pectas  ea  re  mirum  iii  modum  levari  affirmat*^). 


*)  Dul).  Med.  Joum.  Vol.  VIII, 
Beilrage,  Bd,  I^  pag.  339. 

D,  Balnea  calida.  Excitatur  his  cutis  actio,  sedan- 
tur spasmi.  Aegrotus  jam  rotiiietur  tali  balneo,  quod 
temperatum  est  26^  — 28^  secundum  Reaumurium,  per 
horam  dimidiam,  atque  ubi  desiccatus  est,  statim  in  lecto 
calefacto  repositus,  ab  omni  arcendus  est  refrigeratione. 

E.  Superfusiones  frigidae.  Hae  ab  Hardero*)  pri- 
mum sunt  adhibitae.  Aqua  frigida  quum  subitam  vim 
excerceat  in  respirationis  musculos  paralysatos,  hi  denuo 
excitantur,  quare  sperandum  interdum  est,  fore  ut  re- 
moveatur tussiendo  exsudatum.  Eaedem  ab  auctore  illo 
etiam  prioribus  morbi  stadiis  felici  cum  successu  sunt 
advocatae,  neque  immerito  eas  recipiendas  censeamus, 
ni  praejudicatis  parentium  opinionibus  plerumque  me- 
dicus in  adhibendo  hoc  remedio  impediatur. 

TRACHEOTOMIA. 

Commendata  ea  est  multis  a partibus,  maxime  a 
medicis  Gallicis,  ut  primum  aeri  sine  laryngis  ope 
accessus  aperiatur  ad  pulmones;  dein,  ut  pseudomem- 
farana  formata  mechanice  removeatur.  Qua  quidem  ra- 
tione salutem  saepe  jam  deploratam  affirmant  esse  resti- 
tutam ; id  tamen  non  omni  videtur  carere  dubitatione. 
Nam  quum  operatio  non  possit  fieri  celerius,  interdum 
accidit,  ut  infantes  inter  illam  ipsam  anxietate  excru- 
ciati exhalent  animam.  Docernnr  porro  experientia, 
pathicum  productum  plerumque  usque  in  bronchia  per- 
tinere atque  vel  trachea  aperta  aeris  ad  pulmones  ac- 

cf,  die  ersle  nnd  zweite  Sammlung  der  vermischleii  Ab- 
liandlungeii  von  einer  Gesellschaft  practisclier  Aerzle  zu  St. 
Fetersburg. 

celsum  impediri.  Operatio  igitur  tum  demum  susci- 
pienda, quum  tibi  persuaseris,  exsudato  laryngem  tan- 
tum et  superiorem  tracheae  partem  occupari,  bronchia 
vero  esse  libera.  Ea  tamen  diagnosis  quam  sit  incerta, 
lieminem  praeterit.  Quod  Heidenreich  proponit,  ut 
auscultatione  exsudati  extensio  exploretur,  etsi  desint 
rei  experimenta  idonea,  id  non  prorsus  videtur  reji- 
ciendum. Quae  hactenus  disputata  sunt,  ex  iis  appa- 
ret, operationem,  quum  semper  sit  dubia,  non  commo- 
dam esse  aut  opportunam,  quare  plerique  medicorum 
recentioriim  una  et  consentiente  voce  illam  prorsus 
rejecerunt. 

1//.  Indicatio  symptomatica. 

Ea  hoc  maxime  spectat,  ut  spastica  removeantur 
symptomata,  quae  in  infirmioribus  potissimum  iisque 
nervosis  individuis  praevalent  atque  tussi  saepe  et  vehe- 
menter repetita,  pectore  admodum  constricto,  pulso  mi- 
nuto et  contracto,  urina  spasmodica,  deficiente  febri  et 

I ^ ■ 

dolore  locali  cognoscuntur.  Kemedia  haec  commendata 
.sunt:  Asa  foetid.,  Camph.,  Castor.,  Zinc.,  Ipec.  dosibus 

parvis,  Moschus.  Et  Asa  foetid.  quidem  quum  sapore 
sit  ingratissimo,  videtur  tantum  clysmatum  forma  ad- 
hibenda; inter  reliqua  autem  remedia  Moschus  (cf.  supra) 
quendam  obtinet  principatum.  Ex  numero  remediorum 
externorum  commemoranda  nobis  restant  balnea  calida. 

RECONVALESCENTI  A. 

Diaeta  in  reconvalescentia,  ut  in  toto  morbi  de- 
cursu, necesse  est  sit  antiphlogistica.  Aegroto  praebea^ 

iur  aqua  calida  et  cremor  avenaceus,  infusum  Malyae 
Althaeae  cum  saccharo.  Reliquum  aegroti  regimen 
idem  est,  quod  supra  in  indicatione  causali  exposuimus. 
Quodsi  residua  est  proclivitas  ad  tussim,  remedia  ad- 
ministranda sunt  mucilaginosa  addito  Extr.  Hjosc. , aut 
similibus.  Raucedo  si  remanet  et  aphonia,  vesicatoria 
applicantur  ad  collum,  sumuntur  emetica,  Calomel,  Se- 
nega.  Debilitas  et  macies  si  adsint,  remediis  utendum 
est  tonicis  et  roborantibus,  quibus  vires  aegroti  susten- 
tantur. 


^9 


VITA. 


Bernhardus  OscaF  Gallus,  a,  h.  s.  XVIII, 
die  I.  m.  Maji  Luccaviae,  oppido  Lusaiiae  inferioris,  natus 
sum  patre  Samuele,  regi  a consiliis  justitia^e,  matre 
Augusta,  c gente  Scharbe,  quam  mense  uno  et  di- 
midio post  meum  partum  fati  iniquitate  mihi  ereptam 
animo  tristissimo  lugeo.  Altera  quoque  mater,  Caro- 
lina,  e gente  de  Besser,  in  cujus  gremio  ac  sinu  edu- 
catus sum,  ante  hoc  biennium  proh  dolor!  mortem  obiit. 
Confessioni  evangelicae  addictus  sum.  Primis  literarum 
elementis  in  schola  urbis  patriae  imbutus,  gymnasium  in 
patria  urbe  per  annos  octo  frequentavi,  quod  tunc  Di- 
rectore Beat.  M. Lehman^n,  florebat.  A.  h.  s.  XXXVIII 
Gymnasium  Gubenense  petii,  quod  1. 1.  Fr.  Reimnitzib 
viri  eruditissimi  atque  ornatissimi,  auspiciis  vigebat,  quo 

viro  sicut  omnibus  praeceptoribus  maximas  gratias  ha- 
beo semperque  habebo.  Deinde  a.  MDCCCXXXIX  ma- 
turitatis testimonio  instructus  tempore  paschali  in  insti- 
tutum regium  medico -chirurgicum  Friderico- Guilelmia- 
num  Voluntarius  receptus  hisce  interfui  praelectioni- 
bus: 111.  Hecker  de  encyclopaedia  et  methodologia 

medica^  de  pathologia  generali,  et  de  Celsi  libris;  Cei. 
Preuss  de  historia;  III,  T re n d el e n bu rg  de  logice; 
111.  Magnus  de  physice;  lll.  Kunth  de  boianice ; 111. 
E.  Mitscherlich  de  chemia;  111.  Lichtenstein  de 
zoologia;*  111.  Weiss  de  mineralogia;  lll.  Schlemm 
de  osteologia,  sy ndesmologia,  splanchnologia  et  de  ana- 
iomia  organorum  sensuum;  lll.  Mu  e lier  de  anatomia 
universali,  de  physiologia,  de  anatomia  comparata,  quo 
eodem  una  cum  lll.  S^chlemm  duce  cadaveribus  rite 
secandis  operam  dedi;  Cei.  Troschel  de  chirurgia; 
Cei.  Mitscherlich  jun.  de  materia  medica;  lll.  Cas- 
per  de  pathologia  et  therapia  speciali;  lll.  Horn  de 
morbis  syphiliticis;  lll.  Kluge  de  arte  obstetricia; 
Exp.  Angelstein  de  operationibus  ophthalmiatricis. 

Relicto  illo  instituto  a.MDCCCXLII  ab  lll.  D icte- 
rici, t.  t.  rectore  magnifico  , et  ab  111.  Jiingken,  1. 1. 
ordinis  medici  decano  spectabili , inter  cives  academicos 
receptus  et  in  album  facultatis  inscriptus  hasce  audivi 
praelectiones:  111.  Hecker  de  historia  medicinae;  IU. 

C asper  de  medicina  forensi. 

Exercitationibus  clinicis  medicis,  chirurgicis^  obstetriciis 
ophthalmiatricis  interfui  virorum  IIL  et  Cei:  Wolff, 
8chonlein,  Juengken,  Kluge,  Dieffenbach, 
Truestedt. 

Omnibus  his  viris  honoratissimis,  quas  possum 
maximas  ago  gratias,  semperque  habebo. 

Jam  vero  tentaminibus,  tam  philosophico  quam 
medico,  et  examine  rigoroso  coram  GratiosO'  Medico» 
rum  Ordine  rite  superatis,  spero  fore,  ut  summi  in  me- 
dicina et  chirurgia  honores  in  me  conferantur. 


T H E S E S, 


1.  Maximam  vim  exercere  genium  epidemicum  in  cu* 
rationem  morborum. 

2.  Quo  plura  sunt  remedia,  eo  minus  morbus  est  per- 
spicuus. 

3.  Easdem  causas  non  semper  eosdem  gignere  morbos. 

4.  Multos  morbos  curari  morbo  altero  arte  formato. 

5.  Neminem  esse  ex  omni  parte  sanum.  — 


